Brixham
Store norske leksikon,Geografi,Verdens geografi,Europa,Storbritannia og Nord-Irlands geografi
Brixham er en liten by i Storbritannia, England, i grevskapet Devon, ved Tor Bay, 8 kilometer sør for Torquay, og del av bykommunen Torbay. Byen har 16 693 innbyggere (2011).
Mesteparten av Brixham ble bygget under victoriatiden, og mange av de fotogene husene i havneområdet var opprinnelig bebodd av fiskere og deres familier. Det var fiskere fra Brixham som utviklet trålen. Bortsett fra fiske har den lokale industrien i hovedsak knyttet seg til kalksteinsbrudd der materiale ble tatt ut til å bygge hus, molo og veier.Vilhelm av Oranien gikk i land her i 1688 med 14 000 nederlandske soldater og overtok dermed som konge av England, Skottland og Irland.